[{"text_idx": "#000004", "text": "Mae seren \u2018Great British Bake-Off\u2019 Beca Lyne-Pirkis, wedi bod yn gweithio gyda Smart Energy GB i wneud prydau blasus, syml sy\u2019n defnyddio llai o ynni yn y gegin. Mae mesuryddion clyfar yn gwneud yr ynni yr ydym yn ei ddefnyddio yn weladwy, ac yn dangos i ni mewn punnoedd a cheiniogau cost ein coginio."}, {"text_idx": "#000005", "text": "Mae\u2019r pryd corgimwch yn syml, blasus ac yn gyflym. Er mwyn arbed ynni, torrwch y pupur, winwns mor denau a\u0302 phosib. Mae lleihau amser coginio yn golygu y byddwch yn eistedd i lawr i\u2019ch swper yn gynharach, yn ogystal ag arbed ynni ac arian."}, {"text_idx": "#000006", "text": "Dechreuwch trwy wneud y menyn Rhowch yr hufen mewn powlen maint canolig a chwyrliwch yr hufen gyda chwisg trydan hyd nes iddo dewhau a rhannu. Trosglwyddwch y cymysgedd i ridyll ac o dan lif o ddw\u0302r oer, gwasgwch y menyn hyd nes iddo fynd yn llyfn a ffurfio pe\u0302l. Ychwanegwch yr halen mo\u0302r mwg a thylinwch ychydig yn eich dwylo cyn ei rolio mewn papur gwrthsaim a\u2019i roi yn yr oergell i setio. 2.Ar gyfer y corgimychiaid, sleisiwch y winwns, pupurau, garlleg a chilli mor fa\u0302n a\u0302 phosib. Rhowch yr olew, pupurau, winwns a phinsiad o halen mo\u0302r mwg mewn padell maint canolig dros wres cymedrol. Coginiwch, gan droi o bryd i\u2019w gilydd am 3-5 munud hyd nes bod y llysiau\u2019n feddal. Torrwch y tomatos yn fras ac ychwanegwch nhw at y badell ynghyd a\u0302\u2019r garlleg a chilli. Coginiwch am 2 funud bellach, gan ychwanegu diferyn o ddw\u0302r os yw\u2019r badell yn dechrau edrych yn sych."}, {"text_idx": "#000007", "text": "Nesaf, ychwanegwch y corgimychiaid a phaprica a choginiwch am 3 munud bellach, gan droi\u2019r corgimychiaid hanner ffordd trwodd. Yn olaf, ychwanegwch groen yr oren, y dw\u0302r mwg, 3/4 o\u2019r persli a gwiriwch y sesnin, gan ychwanegu mwy o halen mo\u0302r mwg os oes angen. Gweinwch ar unwaith gyda\u2019r persli sy\u2019n weddill wedi\u2019i daenellu drosto, gyda bara crystiog a\u2019r saws mwg cartref ar yr ochr ar gyfer y saws mwg coch lliwgar."}]